1. Nyɔmtsɛ Matsɛ Yehowa
Fiɛ we e biɛ Yehowa he.
E mwɔ e yi mi kpɔ kaa
E ma ha e biɛ he ma tsɔ.
E jeɔ tsui si tomi kpo
Kɛ haa nimli be fɛɛ be.
Mawu ji tsui si tolɔ;
E kɔni mi jɔ̃ we.
Mawu suɔ kaa nimli tsuo
Nɛ a ná wami nɛ ngɛ daa.
Mawu tsui si nɛ e to,
Ma ha nɛ wa ná wami daa.
2. Tsui si tomi he hia wɔ
Nɛ́ Mawu bua nɛ jɔ wa he.
Tsui si tomi ha we nɛ
Wa náa abofu be fɛɛ be.
Ke wa toɔ wa tsui si daa,
Wa maa hɛɛ juɛmi nɛ da.
Ngɛ ka behi a mi po,
Wa kɔni mi jɔ̃ we.
Ke wa toɔ wa tsui si daa,
Nɛ wa jeɔ mumi yiblii kpo,
E ma ha wa maa ya nɔ
Maa kase wa Tsɛ Yehowa.